द्वार पर भावनाएं खडी हैं प्रिये प्रीत की अल्पनायें सजी हैं प्रिये  साथ तेरा मिला तो खिला ये सुमन बाग़ की सारी कलियाँ खिली हैं प्रिये  अब न देरी करो मन की पीड़ा हरो चंद साँसे हमें बस मिली हैं प्रिये  तुम न आई मगर अश्रु झरते रहे हर घड़ी ये घटायें उठी हैं प्रिये  प्यार का सार तेरी हँसी में मिला नित नयी कल्पनाएँ बनी हैं प्रिये  तुम न होते तो मैं भी न होता यहाँ वैसे दुनिया में चेहरे कई हैं  प्रिये  शब्द मुखरित हुए सामने तुम खड़ी काव्य-सरिताएं आकर बही हैं प्रिये  ज़िंदगी में मेरी रंग तूने भरा मुझ पे तेरी कृपाएं रही हैं प्रिये  आ भी जाओ हृदय ने पुकारा तुम्हें फिर से मादक हवाएं चली हैं प्रिये  वाह वाह सुंदर ग़ज़ल कही है ।